03. Social Waste - Corto
Channel: Social Waste
Date: 12/04/2020

Από το δίσκο "Σύνορα - Social Waste" (2020, ανεξάρτητη παραγωγή)
Download Album (Mp3): https://socialwaste.org/sinora_mp3
Download Album (Flac): https://socialwaste.org/sinora_flac
Download Album (CD Iso): https://socialwaste.org/sinora_cdiso

Στίχοι: Λεωνίδας
Μουσική: Γιώργης Νίκας
Παρουσίαση: Λεωνίδας
Beat Programming: Χρήστος
Γκάιντα: Γιώργης Νίκας
Κλαρίνο Παναγιώτης Σκουτέρης
Κρητικό λαούτο: Γιάννης
Μπάσο: Στέλιος Μπότσαρης

Ηχογράφηση, μίξη και master έγιναν από τον Los Angelos (DJ Stigma) στο GroundZero Sound & Designs

Το artwork και η επιμέλεια των γραφικών έγινε από τον Γιάννη Οικονομάκη

Στίχοι

Η μάνα του ήτανε τσιγγάνα
απ’ τη Σεβίλλη Ανδαλουσιάνα
κι ο κύρης του από την άλλη
ναύτης από την Κορνουάλη
Δεν είχε λέει γραμμή στο χέρι
χάραξε μια με το μαχαίρι
το ριζικό που δεν ορίζεις
του δίνεις μια και το γκρεμίζεις
Συχνά χανόταν στα βιβλία
στου Τόμας Μορ την Ουτοπία
τον αγαπήσανε πολύ
παιδιά, κορίτσια, και τρελοί
Με τους φτωχούς, φτωχός κι εκείνος
και με τους σκύλους κι αυτός σκύλος
λένε πως χάθηκε στα ξένα
ή πως επέστρεψε στην πένα

Δεξί μου χέρι και πιλότο
έχω το φίλο μου τον Corto
συνταξιδιώτη και παρέα
στα ζόρικα και στα ωραία
Δεξί μου χέρι δεξί μπράτσο
στο θρίαμβο και στο στραπάτσο
έχω για καπετάνιο πρώτο
το φίλο μου Maltese Corto

Καμιά φορά με τρώει το χέρι
να ‘ν’ το μελάνι ή το μαχαίρι;
να μπω στη μύτη των αρχόντων
στη φτέρνα που ‘λεγε ο Τζακ Λόντον
στην αποικία που ‘χω μέσα μου
στη Βενετία τη μαιτρέσα μου
Αλλά κι εδώ σ’ αυτή την άθλια μονόπολη
κάπου ανάμεσα Λυκαβητό κι Ακρόπολη
κι ύστερα πάλι βραχυμνήμων
- αχ το τραγούδι των σειρήνων! -
για απόκρυφα μέρη του χάρτη
και λύνομαι απ’ το κατάρτι
πάλι σακίδιο στον ώμο
τα πόδια ανοίγουνε το δρόμο
στης ουτοπίας το γαμώτο
πάμε ξανά, εγώ κι ο Corto

Δεξί μου χέρι και πιλότο
έχω το φίλο μου τον Corto
συνταξιδιώτη και παρέα
στα ζόρικα και στα ωραία
Δεξί μου χέρι δεξί μπράτσο
στο θρίαμβο και στο στραπάτσο
έχω για καπετάνιο πρώτο
το φίλο μου Maltese Corto